Document ID: 32012R0100

REGOLAMENT TAL-KUMMISSJONI (UE) Nru 100/2012
tat-3 ta' Frar 2012
li jemenda r-Regolament (KE) Nru 748/2009 dwar il-lista ta’ operaturi ta’ inġenji tal-ajru li wettqu attività ta’ avjazzjoni elenkata fl-Anness I għad-Direttiva 2003/87/KE tal-Parlament Ewropew u tal-Kunsill fl-1 ta’ Jannar 2006 jew wara, li tispeċifika l-Istat Membru ta’ amministrazzjoni għal kull operatur ta’ inġenji tal-ajru, u li jikkunsidra wkoll l-espansjoni tal-iskema tal-UE għan-negozjar ta’ emissjonijiet għall-pajjiżi taż-ŻEE-EFTA
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva 2003/87/KE tal-Parlament Ewropew u tal-Kunsill tat-13 ta' Ottubru 2003 li tistabbilixxi skema għall-iskambju ta' kwoti ta' emissjonijiet ta' gassijiet serra [skema għan-negozjar ta’ emissjonijiet] ġewwa l-Komunità u li temenda d-Direttiva 96/61/KE (1), u b'mod partikolari l-Artikolu 18a(3)(b) tagħha,
Billi:
(1)
Id-Direttiva 2008/101/KE tal-Parlament Ewropew u tal-Kunsill (2) li temenda d-Direttiva 2003/87/KE sabiex tinkludi l-attivitajiet tal-avjazzjoni fl-iskema għall-iskambju ta’ kwoti tal-emissjonijiet ta’ gassijiet serra ġewwa l-Komunità [għan-negozjar ta’ emissjonijiet ta’ gassijiet serra fl-Unjoni Ewropea].
(2)
Ir-Regolament tal-Kummissjoni (KE) Nru 748/2009 (3) jistabbilixxi lista ta' operaturi ta' inġenji tal-ajru li wettqu attività ta' avjazzjoni skont it-tifsira tal-Anness I għad-Direttiva 2003/87/KE fl-1 ta' Jannar 2006 jew wara.
(3)
Il-lista għandha l-għan li tnaqqas il-piż amministrattiv minn fuq l-operaturi tal-inġenji tal-ajru billi tipprovdi informazzjoni dwar liema Stat Membru se jkun ir-regolatur responsabbli għal kull operatur tal-inġenji tal-ajru.
(4)
L-inklużjoni tal-iskema tal-UE għan-negozjar ta' emissjonijiet tiddependi fuq il-prestazzjoni ta' attività tal-avjazzjoni kif stipulat fl-Anness I għad-Direttiva 2003/87/KE u ma tiddependix fuq l-inklużjoni fil-lista tal-operaturi ta' inġenji tal-ajru stabbilita mill-Kummissjoni abbażi tal-Artikolu 18a (3) ta’ dik id-Direttiva.
(5)
Id-Direttiva 2008/101/KE ġiet inkorporata fil-Ftehim dwar iż-Żona Ekonomika Ewropea permezz tad-Deċiżjoni tal-Kumitat Konġunt taż-ŻEE Nru 6/2011 tal-1 ta’ April 2011, li temenda l-Anness XX (Ambjent) għall-Ftehim dwar ż-ŻEE (4).
(6)
L-estensjoni tad-dispożizzjonijiet tal-avjazzjjoni tal-iskema tal-UE għan-negozjar ta’ emissjonijiet għall-pajjiżi taż-ŻEE-EFTA, timplika li l-kriterji stipulati skont l-Artikolu 18a (1) tad-Direttiva 2003/87/KE biex jiġi ddeterminat l-Istat Membru ta’ amministrazzjoni għall-operatur tal-inġenju tal-ajru għandhom jitqiesu b’mod kontinwu, u għaldaqstant ċertu operaturi tal-inġenji tal-ajru għandhom jiġu allokati lill-pajjiżi taż-ŻEE-EFTA għall-amministrazzjoni.
(7)
Fl-istabbiliment tal-lista aġġornata tal-operaturi ta' inġenji tal-ajru, il-Kummissjoni kkunsidrat id-dikjarazzjonijiet tal-lista tal-flotta li ġew ipprovduti lilha mill-operatuti u l-kumpaniji tas-servizz. Madanakollu, għadd ta' kumpaniji tal-immaniġġjar jew tas-servizzi u għad ta' marki ta' reġistrazzjoni tal-inġenji tal-ajru, jidhru fil-lista aġġornata minħabba nuqqas ta' informazzjoni provduta.
(8)
Għaldaqstant, ir-Regolament (KE) Nru 748/2009 għandu jiġi emendat skont dan,
ADOTTAT DAN IR-REGOLAMENT:
Artikolu 1
L-Anness għar-Regolament (KE) Nru 748/2009 jiġi sostitwit bl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, it-3 ta’ Frar 2012.

Labels: 8
18
15
20